
	Općinski načelnik Općine Podravske Sesvete na temelju članka 29. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 4/18. i 112/19, u daljnjem tekstu: ZSN),objavljuje

OGLAS
· za prijam u službu na određeno vrijeme, radi zamjene duže vrijeme odsutnog službenika u Jedinstveni upravni odjel Općine Podravske Sesvete na radno mjesto:
· Pročelnik/ca ( 1-izvršitelj/ica, m/ž )

 Opći uvjeti za prijam u službu:
· magistar struke ili stručni specijalist pravne struke, odnosno visoka stručna sprema stečena po ranijim propisima s najmanje jednom godinom radnog iskustva na odgovarajućim poslovima
· organizacijske sposobnosti, 
· komunikacijske vještine, 
· položen državni stručni ispit,
· poznavanje rada na računalu.

	Opći uvjeti za prijam u službu: punoljetnost, hrvatsko državljanstvo, zdravstvena sposobnost za obavljanje poslova radnog mjesta.
	Natjecati se mogu i osobe s propisanim potrebnim radnim iskustvom na odgovarajućim poslovima,  a koje nemaju položen državni stručni ispit pod uvjetom da ga polože u roku godine dana od prijma u službu.
	Služba se zasniva na određeno vrijeme – do povratka pročelnika s bolovanja uz obvezni probni rad od dva mjeseca
	Natjecati se mogu osobe oba spola.
	Na temelju odredbe članka 35. stavka 1. Uredbe o klasifikaciji radnih mjesta u lokalnoj i područnoj (regionalnoj) samoupravi („Narodne novine“ broj 74/10, 125/14, 48/23) stručne uvjete ispunjavaju i osobe koje su prema ranijim propisima stekle visoku odnosno višu stručnu spremu.
	U službu ne mogu biti primljene osobe za koje postoji zapreka iz članaka 15. i 16. Zakona o službenicima i namještenicima u lokalnoj i područnoj (regionalnoj) samoupravi.
	Dokaz o zdravstvenoj sposobnosti dostavit će samo kandidat koji bude izabran nakon obavijesti o izboru, a prije donošenja rješenja o imenovanju.
	Za kandidate/kinje prijavljene na oglas koji ispunjavaju formalne uvjete provest će se prethodna provjera znanja i sposobnosti pisanim testiranjem i intervjuom. Ako kandidat/kinja ne pristupi prethodnoj provjeri znanja, smatrat će se da je povukao/la prijavu na oglas.


	Na web-stranici Općine Podravske Sesvete (https://www.podravske-sesvete.hr/) naveden je opis poslova te podaci o plaći radnog mjesta koje se popunjava, način obavljanja prethodne provjere znanja i sposobnosti kandidata/kinja i iz kojeg područja te pravni i drugi izvori za pripremanje kandidata za tu provjeru.
	Na istoj web-stranici objavit će se vrijeme održavanja prethodne provjere znanja i sposobnosti kandidata, najmanje 5 dana prije održavanja provjere.

Uz potpisanu prijavu kandidati trebaju priložiti:
1. životopis (vlastoručno potpisan),
2. dokaz o državljanstvu (presliku osobne iskaznice, putovnice ili domovnice), 
3. dokaz o stručnoj spremi (presliku diplome kojom se potvrđuje ispunjavanje uvjeta stupnja obrazovanja), 
4. dokaz o radnom stažu i radnom iskustvu:
elektronički zapis izdan od Hrvatskog zavoda za mirovinsko osiguranje ili potvrdu izdanu od Hrvatskog zavoda za mirovinsko osiguranje kao dokaz o ukupnom radnom stažu, ugovor o radu ili rješenje o rasporedu ili potvrda poslodavca iz koje je vidljivo u kojoj struci, na kojim poslovima i u kojem trajanju je ostvareno radno iskustvo, u suprotnom smatrat će se da kandidat nije ispunio uvjet radnog iskustva.
5. vlastoručno potpisanu izjavu kandidata o nepostojanju zapreka iz članka 15. i članka 16. Zakona o službenicima i namještenicima u lokalnoj i područnoj (regionalnoj) samoupravi (izjavu nije potrebno ovjeravati),
6. uvjerenje nadležnog suda da se protiv podnositelja prijave ne vodi kazneni postupak (ne starije od 3 mjeseca),
7. presliku uvjerenja o položenom državnom stručnom ispitu, 
8. dokaz o poznavanju rada o računalu (preslika certifikata, indeksa, svjedodžbe i slično.)

Navedeni dokazi prilažu se u preslici koja ne treba biti ovjerena, a prije izbora kandidat/kinja će predočiti izvornik.
	Urednom prijavom smatra se prijava koja sadrži sve podatke i priloge navedene u ovom oglasu. Osoba koja ne podnese pravovremenu i urednu prijavu ili ne ispunjava formalne uvjete iz oglasa, ne smatra se kandidatom prijavljenim na oglas i njezina se prijava neće razmatrati. Osobi koja nije podnijela pravodobnu i urednu prijavu ili ne ispunjava formalne uvjete iz oglasa, dostavit će se pisana obavijest o tome.
Kandidat/kinja koji ostvaruje pravo prednosti pri zapošljavanju prema posebnim propisima dužan je u prijavi na oglas pozvati se na to pravo i ima prednost u odnosu na ostale kandidate samo pod jednakim uvjetima. 
	Kandidat/kinja koji/a može ostvariti pravo prednosti kod prijama u službu prema članku 101. Zakona o hrvatskim braniteljima iz Domovinskog rata i članovima njihovih obitelji („Narodne novine“ broj 121/17, 98/19, 84/21), članku 48.f Zakona o zaštiti vojnih i civilnih invalida rata („Narodne novine“ broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13. i 98/19), članka 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ broj 157/13, 152/14, 39/18, 32/20) i članka 22. Ustavnog zakona o pravima nacionalnih manjina („Narodne novine“ broj 155/02, 47/10, 80/10. i 93/11), dužan/a se je u prijavi na oglas pozvati na to pravo te ima prednost u odnosu na ostale kandidate/kinje samo pod jednakim uvjetima.
	Kandidat/kinja koji/a se poziva na pravo prednosti pri zapošljavanju u skladu s člankom 101. Zakona o hrvatskim braniteljima iz Domovinskog rata i članovima njihovih obitelji, uz prijavu na oglas dužan/a je, osim dokaza o ispunjavanju traženih uvjeta, priložiti i sve potrebne dokaze dostupne na poveznici Ministarstva hrvatskih branitelja: https://branitelji.gov.hr/zaposljavanje-843/843. 
	Općina Podravske Sesvete obvezuje se da će s osobnim podacima postupati sukladno Općoj uredbi o zaštiti podataka (EU GDPR) i Zakonu o provedbi opće uredbe  o zaštiti podataka („Narodne novine“ broj 42/18), te u skladu s Politikom zaštite privatnosti osobnih podataka koja je objavljena i može se pročitati na web-stranici Općine Podravske Sesvete https://www.podravske-sesvete.hr/index.php/zastita-osobnih-podataka-gdpr uz primjenu odgovarajućih organizacijskih i tehničkih mjera zaštite osobnih podataka od neovlaštenog pristupa, zlouporabe, otkrivanja, gubitka ili uništenja. 
	
	Prijave s potrebnom dokumentacijom podnose se na oglas u roku od 10 dana od objave oglasa kod Hrvatskog zavoda za zapošljavanje.
Prijave na oglas s prilozima dostavljaju se na adresu: Općina Podravske Sesvete, Ivana Mažuranića 1, 48363 Podravske Sesvetes naznakom: Prijava na oglas za radno mjesto „pročelnik-ca na određeno vrijeme- ne otvarati u roku deset dana od dana objave na službenoj stranici Hrvatskog zavoda za zapošljavanje.
	O rezultatima oglasa kandidati će biti obaviješteni u zakonskom roku, dostavom rješenja o imenovanju izabranog kandidata.


								      OPĆINSKI NAČELNIK
								       Mladen Sitek, ing. geot.

